section_heading: Progoni vještica u Hrvatskoj
paragraph_text: Najveći broj dokumentiranih slučajeva progona vještica zabilježen je na teritoriju Kraljevine Hrvatske i Slavonije, od čega najviše s područja slobodnog kraljevskog grada Gradeca i utvrđenog crkvenog sjedišta Kaptola.<ref>Vukelić, Deniver, Magija na hrvatskome povijesnom prostoru, str. 384. Najstariji sačuvani izvor o suđenju zbog vještičarenja i magije na prostoru Gradeca zabilježen je 17. ožujka 1360. goidne, kada su dvije žene, Alica i Margareta, optužene za čaranje i vračanje. U razdoblju između 14. i 16. stoljeća sačuvani su sudski zapisi o suđenju trideset i sedam žena, od kojih je šesnaest spaljeno na lomači, četrnaest ih je oslobođeno, tri su protjerane, jedna je umrla u zatvoru, a trima je sudbina nepoznata.<ref>Vukelić, Deniver, Magija na hrvatskome povijesnom prostoru, str. 389. Optuženici su najčešće suđeni zbog bajanja, priprave čarobnog napitka, gatanja i crne magije, a u rjeđim slučajevima i zbog đavolskih umijeća.